
PRVI TIZER ZA DRUGU SEZONU SERIJE 
„KUĆA ZMAJA“ 

Beograd, 4. decembar 2023. 

HBO je objavio službeni tizer za drugu sezonu HBO Original serije „Kuća zmaja“ (House of The Dragon) tokom panela CCXP23 u Sao Paulu, Brazil. Drugu sezonu će činiti osam epizoda koje će svoju premijeru imati u leto 2024. na HBO Max-u i HBO-u.

Bazirana na romanu „Vatra i krv“ Džordža R.R. Martina, radnja serije je smeštena 200 godina pre događaja iz „Igre prestola“ i govori o kući Targarjen.

Glumačka ekipa koja se vraća u drugoj sezoni: Met Smit, Olivija Kuki, Ema Darsi, Iv Best, Stiv Tauzent, Fabijan Frenkl, Juen Mičel, Tom Glin-Karni, Sonoja Mizuno i Ris Ajfans. Dodatna glumačka postava koja se vraća uključuje Harija Koleta, Betani Antoni, Fibi Kempbel, Fju Saban, Džefersona Hola i Metjua Nedama. 
 
Nova glumačka ekipa druge sezone: Klinton Liberti kao Adam od Hula, Džejmi Kena kao Ser Alfred Brum, Kajran Bju kao Hju, Tom Benet kao Ulf, Tom Tejlor kao Lord Kregan Stark i Vinsent Regan kao Ser Rikard Torn. Ranije najavljena nova ekipa druge sezone uključuje Abubakara Salima kao Alin iz Hula, Gejl  Rankin kao Alis Rivers, Fredija Foksa kao Ser Gvejna Hajtauera i Sajmona Rasela Bila kao Sera Sajmona Stronga.
 
Kokreatori i izvršni producenti su Džordž R.R. Martin i Rajan Kondal,  izvršni producenti su Sara Hes, Alan Tejlor, Melisa Brnstein, Kevin de la Noj, Loni Perister i Vins Džerardis. 

Prva sezona serije „Kuća zmaja“ i sve sezone serije „Igra prestola“ dostupne su na HBO Max striming platformi.

TIZER: https://youtu.be/yAVM6GE2NkQ?si=W0TXJqFQnRQgbcUF


O HBO Maxu
HBO Max™ je striming platforma koja nudi zabavu vrhunskog kvaliteta. HBO Max nudi širok izbor serija, filmova i specijala za gledaoce svih uzrasta, od kultnih produkcija HBO, Warner Bros., DC, Max Originals sadržaja i blockbuster filmova. Striming platforma je prvobitno lansirana u SAD-u u maju 2020. godine, a u junu 2021. predstavljena je jeftinija opcija pretplate s reklamama. Trenutno dostupan na 61 teritoriji, HBO Max je započeo globalno širenje prošlog leta, lansiranjem na tržištima u Latinskoj Americi i Karibima, nakon čega je usledio ulazak na evropsko tržište s lansiranjem usluge u nordijskim zemljama, Španiji, Portugaliji, Holandiji, Centralnoj i Istočnoj Evropi. 

O kompaniji Warner Bros. Discovery
Warner Bros. Discovery (NASDAQ: WBD) je vodeća globalna kompanija iz oblasti medija i zabave, koja stvara i distribuira najdiferenciraniji i najpotpuniji svetski portfolio sadržaja i brendova na području televizije, filma i striminga. Prisutan u više od 220 zemalja i teritorija i na 50 jezika, Warner Bros. Discovery inspiriše, informiše i zabavlja publiku širom sveta kroz svoje kultne brendove, među kojima su: Discovery Channel, discovery+, CNN, DC, Eurosport, HBO, HBO Max, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, MotorTrend, Animal Planet, Science Channel, Warner Bros. Pictures, Warner Bros. Television, WB Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i druge. Za više informacija posetite www.wbd.com 

